'Corona Virus' shirin Yahudawa ne domin su hana Musulmai ibada – Sheikh Jingir
You are at:Home»Labarai»‘Corona Virus’ shirin Yahudawa ne domin su hana Musulmai ibada – Sheikh Jingir
‘Corona Virus’ shirin Yahudawa ne domin su hana Musulmai ibada – Sheikh Jingir
By Dabo Online	 March 21, 2020 No Comments
Shugaban kungiyar IZALA JOS, Sheikh Sani Yahaya Jingir, ya bayyana annobar ‘Corona Virus’ da ta addabi duniya a matsayin shirin Yahudawa wanda a cewarshi an kirkireta domin hana addinin Musulunci a fadin duniya.
Sai dai DABO FM ta tattara cewar annobar ‘Corona Virus’ tafi illa a kasashen China da Italiya. Bincike ya nuna Musulman dake China basu da kashi 1 na yawan al’ummar dake rayuwa a kasar, a kasar Italiya kuwa musulmai na da kashi 2.3 kacal.
A wani taro da malamin yayi da manema labarai yace baya goyon bayan rufe wuraren ibada da akayi a fadin duniya tare da shirin da akeyi na fara rufewa a Najeriya.
“Na kirawo ne domin in fada muku fahimtarmu ta Musulunci akan wannan abin,”
Masu Alaƙa Yunwa, Talauci, Tashin hankali da bala'i kawai ake fama dashi a Najeriya - Sheikh Muhd Nasir
“Da ‘Corona Virus’ da Kuturta da Malaria, ba abinda zai iya samunmu sai Allah ya rubuta zai same mu, wannan rigima ce ta neman tattalin arziki da ake yi tsakanin China da America. Mu musulmi kada mubi tururuwar Iblis.
“Dama Ubangiji ya fada mana halinsu cewar bazasu gushe ba sai suna yakarku domin kubar addiniku, sai sun maida ku baya kunyi ridda.”
“Ni a guri na, ‘Corona Virus’ karya ce.”
“Meya hada gwamnatoci da hana taba don domin su hana musulmi, su raba Musulmi da Sallah su rabasu da Dawafi da aikin Hajji.”
Duk da tabbaci samun cutar a kasar Saudiyya da wasu kasashen musulmi, malamin yace ba’a samu cutar a kasashen ba.
Masu Alaƙa Yazamana dole 'yan siyasa sun girmama Sarakunan Gargajiya - Dr Pantami
“Annobar nan babu ita a Makkah, babu ita a Najeriya da Niger, to babu dama ayi mana hukunci annoba. Basason ayi dawafi da aikin Hajji shiyasa aka rufe haramin Makka da Madina.”
Malamin yayi jawaban ne bayan soke sallar Juma’a da gwamnatin jihar Kaduna tayi domin tsoron yaduwar cutar a cikin al’umma.
Daga karshe malamin yayi kira ga kasashen Musulmai musamman kasar Saudiyya da ta bude masallatan Harami da na Madina domin cigaba da gudanar da ibada kamar yadda a cewarshi; “addini ya tanada.”
DABO FM ta tattara cewar gwamnatin tarayya ta bayar da umarnin rufe filayen jirage na jihohin Kano, Fatakwal da Enugu.
Masu Alaƙa Rikicin Zamfara: Wallahi abinda yake faruwa yafi karfin Shugaba Buhari - Sheikh Abdallah Gadon Kaya
Haka zalika ma’aikatar Ilimi ta kasa ta bayar da umarnin rufe dukkanin makarantun tarayyar Najeriya na tsawon kwanaki 30.
Previous ArticleHar yanzu gidajen man fetir sunki fara siyar da man akan N125, sunce a kara musu lokaci
Next Article Yanzu Yanzu: NNPC na garin Hadeja na siyar da litar Mai N143 da kwabo 80
Manzon tsira SAW yayi umarnin rufe fuska, wanke hannu tin kafin annobar Coronavirus – Sheikh Hamza
Neman Taimako: Kujerar gwamnan da ka hau ta gidanku ce? – Sheikh Jingir ga Masari
Sheikh Ja’afar Mahmud Adam, namijin jiya, ‘an rasa har yau ana mora’